Víkingur er verjandi meistari, og aftur í ár eru teir partur av oddastríðnum. Einum stríði, sum vit eisini fegin vilja taka lut í Leygardagin er 11. umfarið í Effo-deildini á skránni. Hesa ferð er mótstøðan Víkingur, sum enn eigur tilgóðar at tapa ein dyst í Effo-deildini í ár. Ikki tí–teir hava tapt–og tað gjørdu teir móti júst okkum, tá vit varpaðu steypaliðið av øllum út úr steypakappingini. Hesa ferð er tað tó landskappingin, sum tað snýr seg um, og har hava Víkingarnir verið drúgvari enn vit fyrstu 10 umførini. Í Sarpugerði gekk tað annars ikki verri enn ilt, tá vit eftir 1-0 leiðslu máttu taka til takkar við javnleiki. Tað er tó ikki so ofta, at tað er endað javnt millum liðini, og vit vóna, at tað heldur verður til trý stig í okkara part, tá dysturin leygardagin er av. Hagtølini tosa í øllum førum til okkara fyrimun, og so er at vóna, at avrikið bæði á og uttanfyri vøllin eisini ger tað.